**1.1**

**Mesto Fiľakovo**

podľa § 9a ods. 1 písm. a) zákona č. 138/1991 Zb. o majetku obcí v znení neskorších predpisov a podľa § 281 až § 288 zákona č. 513/1991 Zb. Obchodný zákonník v znení neskorších predpisov

zverejňuje

zámer predaja svojho majetku formou obchodnej verejnej súťaže

schválenou uznesením mestského zastupiteľstva č. 41/2021 zo dňa 29.04.2021.

**PREDMET SÚŤAŽE**

1. Predmetom obchodnej verejnej súťaže (ďalej len „OVS“) je predaj prebytočných mestských nehnuteľností v celku a to pozemkov o celkovej výmere 3255 m2 ( v tom parc. CKN č. 3703 zastavané plochy a nádvoria o výmere 1213 m2, parc. CKN č. 3701 záhrady o výmere 1303 m2 a parc. č. CKN 3704 záhrady o výmere 556 m2 v podiele 1/1 a parc. CKN č. 3702 záhrady o výmere 731 m2 v podiele 1/4 na ktorý podiel pripadá 183 m2 pôdy) a stavby rodinného domu súp.č. 383 na parc. CKN č. 3703 v podiele 1/1 (podrobne viď. 1.3 – Situácia nehnuteľností).

2. Minimálna kúpna cena je stanovená v zmysle uznesenia MZ č. 41/2021 zo dňa 29.04.2021 vo výške **20,000,00 EUR** (slovom dvadsaťtisíc eur).

3. V skutočnosti sa jedná o areál bývalého CVČ vo Fiľakove na ul. Mlynskej. Stavba v súčasnom stave je neobývateľná, vyžaduje rozsiahlu rekonštrukciu spolu s inžinierskymi sieťami alebo asanáciu. Pozemky sú v značnej miere zarastené náletovou vegetáciou. Nehnuteľnosti sa predávajú v stave v akom sa nachádzajú v čase vyhlásenia OVS.

**PODMIENKY SÚŤAŽE**

1. Súťaž sa začína dňom jej uverejnenia na internetovej stránke mesta <http://www.filakovo.sk>, na úradnej tabuli mesta Fiľakovo a v regionálnej tlači MY Novohradské noviny.

2. Návrh do OVS predkladá záujemca v zalepenej obálke, kde uvedie meno, adresu záujemcu a označenie „OVS č. 04/2021 – POZEMKY SO STAVBOU CVČ – NEOTVÁRAŤ“-

V obálke záujemca predloží:

1. návrh kúpnej zmluvy
2. súhlas záujemcu so súťažnými podmienkami,
3. súhlas záujemcu so spracovaním osobných údajov na účely zabezpečenia úkonov spojených s OVS,
4. čestné vyhlásenie záujemcu o tom, že v prípade víťazstva v OVS všetky náklady súvisiace s prevodom predmetu OVS uhradí na vlastné náklady,
5. čestné vyhlásenie záujemcu o tom, že v čase podania návrhu nie je voči nemu vedené exekučné ani konkurzné konanie alebo reštrukturalizačné konanie,
6. čestné vyhlásenie záujemcu o tom, že v čase podania návrhu nemá žiadne podlžnosti voči vyhlasovateľovi a ani organizáciám zriadeným mestom,
7. telefonický a internetový kontakt.

3. Kritériom na vyhodnotenie ponúk je najvyššia ponúkaná cena za predmet súťaže v celku.

4. Návrh musí byť doručený na adresu vyhlasovateľa : Mestský úrad Fiľakovo, oddelenie ekonomiky a majetku mesta, Radničná 25, 986 01 Fiľakovo najneskôr do **18. júna 2021 do 12.00 hod**. Návrh doručený po stanovenom termíne, alebo v ktorom nebude splnená niektorá zo stanovených podmienok súťaže, nebude do súťaže zaradený.

5. Návrhy predložené do OVS vyhodnotí komisia schválená Mestským zastupiteľstvom vo Fiľakove uznesením č. 41/2021 zo dňa 29.04.2021. Výsledok OVS oznámi vyhlasovateľ účastníkom súťaže do 10 dní po ukončení vyhodnotenia súťažných návrhov.

6. Zasadnutie hodnotiacej komisie sa uskutoční v termíne najneskôr do 23.06.2021.

7. Vyhlasovateľ si vyhradzuje

- právo odmietnuť všetky predložené návrhy a ukončiť súťaž bez výberu návrhu,

- právo v odôvodnených prípadoch súťažné podmienky meniť alebo súťaž zrušiť,

- právo predĺžiť lehotu na vyhlásenie výsledku súťaže,

- právo v prípade formálnych nedostatkov návrhu, ktoré nemenia obsah, vyzvať navrhovateľa na doplnenie a vykonanie opravy,

- právo odmietnuť návrh, ktorý neobsahuje požadované náležitosti súťaže,

- právo odmietnuť návrh, ktorý obsahuje zjavne nepravdivé skutočnosti a informácie,

- právo odstúpiť od zmluvy v prípade nezaplatenia kúpnej ceny a ostatných nákladov v stanovenej lehote,

- právo ponúknuť uzavretie kúpnej zmluvy ďalšiemu v poradí určenom výberovou komisiou, ak víťaz písomne oznámi, že nemá záujem o uzavretie kúpnej zmluvy, alebo ak nepodpíše kúpnu zmluvu do 30 dní odo dňa vyhodnotenia OVS.

8. Víťaz OVS bude povinný uhradiť kúpnu cenu a ostatné náklady v celku bez splátok.

9. Záujemcovia nemajú nárok na náhradu nákladov spojených s účasťou na súťaži.

10. Ďalšie informácie na tel.: 047/4381001 kl. 124 alebo 0915264290, resp. [zoltan.varga@filakovo.sk](mailto:zoltan.varga@filakovo.sk)

Vo Fiľakove, dňa 18.05.2021

v.r.

Mgr. Attila Agócs, PhD.

primátor mesta

Prílohy:

Súťažné podmienky **1.2**

Situácia nehnuteľností **1.3**

Návrh kúpnej zmluvy **2a**

Súhlas záujemcu so súťažnými podmienkami **2b**

Súhlas záujemcu so spracovaním osobných údajov **2c**

Čestné vyhlásenia záujemcu podľa bodov **2d) až 2f)**

Vyvesené dňa : 18.05.2021

Zvesené dňa: